Lav et referat af nedenstående tekst:

Tekst:
I omtrent et halvt år har der været el-løbehjul på gaderne i Aalborg. Står det til By- og Landskabsforvaltningen i kommunen, skal endnu flere end de første 100 løbehjul på gaderne, de skal nå bredere ud, og der skal opstilles flere parkeringshubs. Der er torsdag møde, hvor udvalget tager stilling til netop det. Godkendes udvidelsen af ordningen, bliver zonen med el-løbehjul kraftigt øget. I øjeblikket kan man bruge løbehjulene i det centrale Aalborg, et areal på cirka fem kvadratkilometer. Det foreslås, at området udvides, så man også kan køre på el-løbehjul til blandt andet Aalborg Universitet, Aalborg Zoo og Lindholm Station. Den nye zone bliver cirka 30 kvadratkilometer stor. Selvom det er uden for zonen, skal det desuden være muligt at køre til Aalborg Lufthavn på el-løbehjul. I øjeblikket opleves det, at flere af løbehjulene bliver parkeret i udkanten af den nuværende zone, og flere brugere har henvendt sig til Voi omkring en udvidelse af zonen. Flere tager løbehjul om sommeren Det anderledes transportmiddel er blevet taget godt imod; faktisk er der blevet kørt omkring 50.000 ture og over 100.000 kilometer på de nordjyske el-løbehjul de første seks måneder. Efter genåbningen af Danmark, er løbehjulene igen kommet i brug. Det skønnes, at der vil være en markant vækst i antallet af ture per dag. I hvert fald viser erfaringer, at der generelt rejses oftere og længere i forårs- og sommermånederne. Hvis beslutningen om en udvidelse af ordningen godkendes, vil det gradvist blive indfaset. Løbehjulene er kommet til byen efter kommunen har indgået en to-årig samarbejdsaftale med virksomheden Voi, der står for el-løbehjulene.

Referat:
Zonen for el-løbehjul skal udvides, og der skal flere el-løbehjul til byen, hvis By- og Landskabsudvalget torsdag giver grønt lys til det.